Viborger Samler, 1842-09-19
Af Professor Heibergs "Jntelligensblade er Nr. 13 udkommet og indeholder to Afhandlinger af Redacteuren, nemlig: "Skuespilleren, Publicum og Critiken, og, om offentlig Meddelelse af Theatrets private Anliggender." (Bl. Td.) Det 113de og 114de Bind af "Gallerie for fremmede Classikere, indeholder en Oversættelse fra Engelsk ved Hr. L. Moltke af Bulwers nyeste Fortælling "Zanoni." Forfatteren har deri med sit sædvanlige Talent løst den vanskelige Opgave, han har sat sig, at skildre Rosenkreutzernes hemmelighedsfulde Orden gjennem et Par interessante og fremtrædende, den repræsenterende Personligheder, idet han i en tiltrækkende Jndklædning, der for en Deel knytter sig til den franske Revolution, lader disse Anskuelser, og hele Eiendommelighed fremtræde. – J 112te, 115de og 118de Bind af samme Gallerie har Hr. F. Schaldemose leveret en Oversættelse af Harrison Ainsworts historiske Fortælling "Tower i London." Forfatteren, der er en af de meest bekjendte engelske Romanskrivere for nærværende Tid, har deri, holdende sig nøie til det historiske Factiske, givet en Skildring af den Periode i Englands Historie, der begynder med Johanne Greys Tronbestigelse og endeer med hendes Henrettelse, en Periode, der, skjøndt kort, er rig paa gruopvækkende Begivenheder; men for disse synes Forf. at have en vis Forkjerlighed. Dampskibet Prinds Carl kom paa Grund om Eftermiddagen den 13de ved Afgangen fra Kbhvn., men blev flot igjen om Aftenen og passerede forbi Helsingøer Kl. 10. Om den farlige Forbryder Ole Høiland hedder det fra Drammen under 1ste Septbr.: Ved det idag over Ole Høilland af Politifuldmægtig Lambrechts optagne Politiforhør forklarede Paagieldende, at det til anstundende 17de De er 3 Aar siden han deserterede fra Aggershuusfæstnings Slaveri. Siden han undflyede fra Fæstningen forklarede han at have opholdt sig paa mangfoldige Steder, som han foregav nu at være en Umulighed for ham strax at kunne opgive, men den første Tid, efterat han havde rømt fra Fæstningen, opholdt han sig i nogle Skove (Holmen og Riis=Skove) og derfra tog han Touren henad til Drammen og opholdt sig i Begyndelsen i Nærheden af Konnerudværket hos Arbeidsmand Ole Teten eller Baglien, hvem han stiftede Bekjendtskab med i Aaret 1832, da han ligeledes var deserteret fra Aggershuus Fæstning. Denne Mand har han siden jevnlig pleiet Forbindelse med, naar han har været i sin Frihed, og har han til Giengield for de mod Jnqvisiten udviste Tienester, meget ofte givet ham Penge 20 a 25 Spd. af Gangen, undertiden noget mindre, og troer Jnqvisitten for vist, at han i den Tid han har været kjendt med bemeldte Ole Teten, har givet ham 2 a 300 Spd. Paagieldende forklarede videre, at han aldeles ikke har begaaet noget Tyverie, siden han deserterede i 1839, og foreholdt, at han maatte være den, som havde forøvet det betydelige Pengetyverie, som for 2 Aar siden blev begaaet paa W. Ege bergs Contoir i Christiania, benægtede han paa det Bestemteste enten selv eller i Forening med Andre at have udovet dette, og hvad de Klædningsstykker angaaer, som han nu var iført, da havde han faaet disse paa de forskjellige Steder, hvor han under sin Flugt havde opholdt sig; det er ikke de samme som de, han tillagde sig strax da han var slygtet fra Aggershuus Fæstning i 1839, men han forklarede at have baade havt og opslidt flere Ombytninger af Klæder siden den Tid. – Da Forhøret var sluttet, blev O. H. af Politiet transporteret til Aggershuus Fæstning. Ved Afreisen brød imidlertid Forbittrelsen, mod Angiveren Niels Teten og dennes Fader Ole Teten los hos den temmelig betydelige Folkemasse, der havde samlet sig uden for Raadstuen, og den arme Niels Teten blev forfulgt ved Stød og Slag i den Grad, at han maatte tye til Politiets Beskyttelse, der ogsaa tog ham i Varetægt paa Raadstuen, imedens det lykkedes Faderen Ole Teten at undslippe sine Forfølgere. (Bla. Td.)